CELEX: E2015P0017
Language: fi
Date: 2015-05-22 00:00:00
Title: Héraðsdómur Reykjavíkurin 22 päivänä toukokuuta 2015 esittämä pyyntö saada EFTAn tuomioistuimelta neuvoa-antava lausunto asiassa Ferskar kjötvörur ehf. vastaan Islannin valtio (Asia E-17/15)

4.6.2016   
            
            
               FI
            
            
               Euroopan unionin virallinen lehti
            
            
               C 199/12
            
         Héraðsdómur Reykjavíkurin 22 päivänä toukokuuta 2015 esittämä pyyntö saada EFTAn tuomioistuimelta neuvoa-antava lausunto asiassa Ferskar kjötvörur ehf. vastaan Islannin valtio
   (Asia E-17/15)
   (2016/C 199/08)
   Héraðsdómur Reykjavíkur (Reykjavikin käräjäoikeus) on pyytänyt 22 päivänä toukokuuta 2015 päivätyllä kirjeellä, joka kirjattiin saapuneeksi EFTAn tuomioistuimen kirjaamossa 16 päivänä kesäkuuta 2015, EFTAn tuomioistuimelta neuvoa-antavaa lausuntoa asiassa Ferskar kjötvörur ehf. vastaan Islannin valtio seuraavista kysymyksistä:
   
               1.
            
            
               Seuraako ETA-sopimuksen soveltamisalasta, joka on määritelty kyseisen sopimuksen 8 artiklassa, että jäsenvaltiolla on harkintavaltaa raakojen lihavalmisteiden tuontia koskevien sääntöjen antamisessa ja että se on tältä osin sopimuksen määräysten ja niihin perustuvien säädösten soveltamisalan ulkopuolella?
            
         
               2.
            
            
               Jos ensimmäiseen kysymykseen vastataan kieltävästi, onko neuvoston direktiivin 89/662/ETY säännösten mukaista, että ETA-sopimuksen jäsenvaltion olisi annettava raakojen lihavalmisteiden maahantuojia koskevia sääntöjä, joissa vaaditaan maahantuojia hakemaan ennen valmisteiden maahantuontia erityislupaa, joka edellyttää vienti-ilmoituksen, alkuperämaata ja tuotantoa koskevien tietojen, tuotetyypin ja tuottajan ilmoittamisen sekä tarvittavat todistukset, kuten todistuksen siitä, että valmisteet on säilytetty jäädytettynä tietyn ajan ennen tulliselvitystä.
            
         
               3.
            
            
               Kansallinen tuomioistuin pyytää EFTAn tuomioistuimelta lausuntoa siitä, onko Euroopan parlamentin ja neuvoston asetuksen (EY) N:o 178/2002 säännöksillä merkitystä vastattaessa toiseen ennakkoratkaisukysymykseen.
            
         
               4.
            
            
               Toisen ja kolmannen kysymyksen jälkeen vastausta pyydetään kysymykseen siitä, syntyykö ETA-sopimuksen 18 artiklan tarkoittamassa merkityksessä tekninen kaupan este, jos ETA-valtio antaa säännön, jonka mukaisesti raakojen lihavalmisteiden tuonti kyseiseen jäsenvaltioon ei ole sallittua.
            
         
               5.
            
            
               Lausuntoa pyydetään siitä, vaikuttaako poikkeuksien myöntäminen neljännessä kysymyksessä viitatusta yleiskiellosta kyseisen kysymyksen vastaukseen, jos poikkeus on sallittu ETA-määräjäsenvaltion antamissa säännöissä.
            
         
               6.
            
            
               Jos neljänteen ja/tai viidenteen kysymykseen vastataan myöntävästi, pyydetään vastausta kysymykseen siitä, missä tapauksissa tällainen raakojen lihavalmisteiden tuontia koskeva kielto voi olla perusteltavissa ETA-sopimuksen 13 artiklan nojalla, kun otetaan huomioon viidennessä kysymyksessä kuvatut olosuhteet. Lisäksi pyydetään vastausta kysymykseen siitä, mitä todisteita koskevia vaatimuksia olisi tässä yhteydessä asetettava, erityisesti ETA-lainsäädännön varovaisuusperiaate huomioon ottaen.